वेस्ट इंडीज
वेस्ट इंडीज उत्तरी अमेरिका का एक उपक्षेत्र है, जो उत्तरी अटलांटिक महासागर और कैरिबियाई सागर से घिरा है और जिसमें 13 स्वतंत्र द्वीप देश, 18 अधीन क्षेत्र और अन्य क्षेत्र तीन प्रमुख द्वीपसमूहों, वृहत्तर ऐंटिलीस, लघुतर ऐंटिलीस और लूकयन द्वीपसमूह, पर स्थित हैं। वेस्ट इंडीज में ऐंटिलीस के सभी द्वीपों के साथ उत्तरी अटलांटिक महासागर में स्थित बहामास और तुर्क और कैकोस द्वीप समूह के सभी द्वीप भी आते हैं। आजकल, वेस्ट इंडीज के स्थान पर अक्सर 'कैरेबियाई' (कैरिबियन) शब्द का प्रयोग भी किया जाता है, हालांकि कैरेबियाई क्षेत्र में उत्तर और दक्षिण अमेरिकी की मुख्य भूमि पर स्थित कुछ ऐसे देश भी शामिल हैं जिनकी तटरेखा कैरिबियाई सागर से बनती है।